### Beslutningstema

Det skal i denne sag besluttes, om projektforslaget fra [adresse] om udvidelse af deres forsyningsområde skal godkendes på vilkår.

### Historik

Der er blevet lavet en betinget godkendelse af forvaltningen den 9. februar 2022 for projektforslaget, som blev gjort muligt af Kommunalbestyrelsen på dens møde den 30. juni 2021. Den betingede godkendelse kan kun anvendes til at søge tilskud ved Energistyrelsens fjernvarmepulje, som er omtalt i Bekendtgørelse om tilskud til projekter vedrørende udrulning af fjernvarmedistributions nr. 2306 af 18. december 2020.

### Sagsfremstilling

[adresse] vil gerne udvide deres forsyningsområde. Det område, der ønskes udvidet til, er et boligområde ved Markvænget, [adresse] og [adresse] i Toftlund, som i dag er naturgasopvarmet. I projektforslaget vil Toftlund Fjernvarme gerne søge tilskud ved Energistyrelsens fjernvarmepulje. Derfor har Toftlund Fjernvarme fået en betinget godkendelse for dette projektforslag, og derfor vil denne godkendelse af projektforslaget være på vilkår af, at der opnås tilsagn om tilskud ved Energistyrelsens fjernvarmepulje.

Der er en række fordele ved projektforslaget. Af fordelene kan nævnes, at der gives mulighed for at få et alternativ til naturgas og varmepumper i området og at brugerøkonomien er af ligeværdi for de forskellige alternativer. Det er forvaltningens vurdering, at fordelene udgør et robust projekt og at der derfor indstilles til godkendelse af projektforslaget. Ved godkendelse af dette projektforslag bidrages der til opfyldelse af FN´s verdensmål 7 om bæredygtig energi.

Brugerøkonomi

Udvidelsen af forsyningsområdet har både parcelhuse og rækkehuse, og de har forskellige varmebehov. Derfor er der blevet lavet gennemsnit beregninger, som der er sammenlignet med. Ud fra disse beregninger er gas, fjernvarme og varmepumpe nogenlunde ligeværdie, hvor fjernvarmen har en fordel ved parcelhusene. Lovgivningen er i 2019 ændret, så der ikke længere kan indføres tilslutningspligt for nye fjernvarmeområder.

Samfundsøkonomi

Fjernvarmen er ca. 1,8 mio. billigere end varmepumpe alternativet. Der bliver set bort fra naturgas referencen. I de følsomhedsanalyser, som er udarbejdet, er samfundsøkonomien tilstrækkelig robust.

Karen Winther

Der vil være en højere CO2e-udledningen ved fjernvarmen end ved varmepumpe alternativet, med det nuværende produktionsmix ved Toftlund fjernvarme, men dette forventes ændres over de kommende år. Dog med fjernvarme kan det vise sig i praktis at der vil være en lavere CO2e-udledning end ved varmepumper alternativet da fjernvarme konvertering foregår hurtigere end omstillingen til varmepumper.

Tidsplan

Anlægsarbejdet forventes opstartet i april 2022, og blive færdig i 2022.

Bilag

Projektforslaget er vedlagt som bilag.

### Lovgrundlag

Bekendtgørelse af lov om varmeforsyning nr. 2068 af 16/11/2021 (Varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (Projektbekendtgørelsen)

Bekendtgørelse om tilskud til projekter vedrørende udrulning af fjernvarmedistributions nr. 2306 af 18. december 2020 (Fjernvarmepuljen)

### Direktøren for Teknik, Klima og Beskæftigelse indstiller,

at projektforslaget godkendes på vilkår, og

at det videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 5. april 2022, pkt. 6:

Indstillingen anbefales.

Simon Kristensen deltog ikke i mødet.

Beslutning fra Økonomiudvalget, 21. april 2022, pkt. 12:

Indstillingen anbefales.

Morten Karlsen deltog ikke i mødet.

### Beslutning

Indstillingen godkendt.